钦定古今图书集成/明伦汇编/闺媛典/第011卷 > 《妾薄命》刘元叔
## 钦定古今图书集成/明伦汇编/闺媛典/第011卷 > 《妾薄命》刘元叔

“自从离别守空闺，遥闻征战赴云梯。夜夜思君辽海
北，年年弃妾渭桥西。阳春白日照空暖，紫燕衔花向
庭满。彩鸾琴里怨声多，飞鹊镜前颜色断。谁家夫婿
不从征，应是渔阳别有情。莫道红颜燕地少，家家还
似洛阳城。且逐新人殊未归，还令秋至夜霜飞。北斗
星前横旅雁，南楼月下𢭏寒衣。夜深闻雁肠欲绝，独”
坐缝衣灯又灭。暗啼罗帐空自怜，梦度阳关向谁说。
每怜容貌宛如神，如何薄命不如人。待君朝夕燕山
至，好作明年杨柳春。